Document ID: /roh_data/filtered/Billingualer_Corpus_interleaved-de-rm.jsonl.gz/1117

This is a text translated from German to Rumantsch Grischun.
Nitritvergiftung als Ursache des Fischsterbens im Rein da Nalps

Die Ursache für das am 12. April erfolgte Fischsterben im untersten Abschnitt des Rein da Nalps ist geklärt. Durch einen offenen Ablassschütz im Freispiegelstollen der Kraftwerke Vorderrhein (KVR) ist stark nitrithaltiges Wasser aus der Abwasserreinigungsanlage der NEAT-Baustelle in den Rein da Nalps gelangt. Der dadurch entstandene fischereiliche Schaden wird durch den Verursacher vollumfänglich abgegolten. Zur Verhinderung eines weiteren Vorfalls in dieser Art wurden bereits Massnahmen eingeleitet.

Nach der Feststellung des Fischsterbens im Rein da Nalps haben sich die Verantwortlichen der AlpTransit Gotthard und der Hydro Surselva (Betreiberin der Anlagen der KVR) zusammen mit dem Amt für Jagd und Fischerei (AJF) auf die Suche nach möglichen Ursachen gemacht. Die Analysen des Ablaufes der Revisionsarbeiten an den Anlagen der KVR und der damit veränderten Tunnelwasseraufbereitung auf der NEAT-Baustelle in Sedrun haben gezeigt, dass auf Grund einer missverständlichen Kommunikation durch die Abwasserreinigungsanlage aufbereitetes Wasser in den Freispiegelstollen der KVR geleitet wurde, obwohl ein Entwässerungsschütz in den Rein da Nalps noch offen war. Während rund zwei Stunden gelangte so stark nitrithaltiges Wasser in den Rein da Nalps. Die am folgenden Tag vom AJF veranlassten Wasseranalysen zeigten ebenfalls erhöhte Nitritwerte und bestätigten dieses Szenario. Nitrit ist ein starkes Fischgift, was zu einem Totalausfall beim Fischbestand auf rund 900 Meter führte. Auf Grund der starken Verdünnung im Vorderrhein beschränkte sich das Fischsterben auf den Rein da Nalps.

Die verantwortlichen Parteien haben die Lücken in der Ablaufplanung erkannt und umgehend Massnahmen eingeleitet, um solche Vorfälle in Zukunft zu vermeiden. Das Amt für Jagd und Fischerei wird nun den entstandenen fischereilichen Schaden beziffern, welcher vom Verursacher vollumfänglich abgegolten wird. Die Mittel werden dazu verwendet, um den ursprünglichen Fischbestand im Rein da Nalps wieder aufzubauen.

Gremium: Amt für Jagd und Fischerei Graubünden

Quelle: dt Amt für Jagd und Fischerei Graubünden

Data: 04.05.2006

Ina intoxicaziun da nitrit ha chaschunà la muria da peschs en il Rain da Nalps

Il motiv per la muria da peschs dals 12 d'avrigl giusum il Rain da Nalps è sclerì. Tras ina serra da svidada ch'era laschada averta en la galaria senza pressiun da l'ovra electrica Rain anteriur (ORA) è arrivada aua cun fitg bler nitrit or da la serenera dal plazzal da la NVTA en il Rain da Nalps. Il donn ch'è resultà tras quai per la pestga vegn indemnisà cumplainamain da l'interpresa chaschunadra. Per evitar ulteriurs cas da tal gener èn gia vegnidas introducidas mesiras.

Suenter ch'ins ha constatà la muria da peschs en il Rain da Nalps èn las persunas responsablas da l'AlpTransit Gottard e da la Hydro Surselva (sco gestiunaria dals implants da la ORA) idas - ensemen cun l'uffizi da chatscha e pestga (UCP) - a la tschertga da motivs pussaivels. Las analisas da l'andament da las lavurs da revisiun vi dals implants da la ORA e dal tractament da l'aua - ch'è vegnì midà pervi da questas lavurs - sin il plazzal da la NVTA a Sedrun han mussà che l'aua tractada en la serenera è - pervi d'ina communicaziun manglusa - vegnida manada en la galaria senza pressiun da la ORA, cumbain che la serra da svidada per il Rain da Nalps era anc averta. Pervi da quai è currida durant var duas uras aua cun fitg bler nitrit en il Rain da Nalps. Las analisas da l'aua ch'il UCP ha laschà far il di suenter han medemamain mussà valurs da nitrit pli autas ed han confermà quest scenari. Nitrit è in tissi fitg ferm per peschs, uschia che tut ils peschs èn crappads sin ina lunghezza da var 900 meters. Pervi da la ferma schlunganada en il Rain anteriur è la muria da peschs sa restrenschida al Rain da Nalps.

Las partidas responsablas han enconuschì las largias en la planisaziun da l'andament ed han immediatamain introducì mesiras per evitar tals cas en l'avegnir. L'uffizi da chatscha e pestga vegn ussa a stimar il donn ch'è resultà per la pestga. Quest donn vegn indemnisà cumplainamain da l'interpresa chaschunadra. Ils meds finanzials vegnan duvrads per reintroducir ils peschs en il Rain da Nalps.

Gremi: uffizi da chatscha e pestga dal Grischun

Funtauna: rg uffizi da chatscha e pestga dal Grischun

Data: 04.05.2006